b"\n_START_ARTICLE_\nAnafrodis\xc3\xadac\n_START_PARAGRAPH_\nUn anafrodis\xc3\xadac \xc3\xa9s una subst\xc3\xa0ncia, f\xc3\xa0rmac o medicament que disminueix o suprimeix el desig sexual o libido. T\xc3\xa9 l'efecte invers d'un afrodis\xc3\xadac._NEWLINE_Entre les plantes tenen reputaci\xc3\xb3 d'anafrodis\xc3\xadacs l'aloc (Vitex agnus-castus), el ll\xc3\xbapol (Humulus l\xc3\xbapulus), el nen\xc3\xbafar groc (Nuphar lutea) i la c\xc3\xa0mfora (Cinnamomum camphora)._NEWLINE_Els efectes secundaris de certes medicacions poden actuar com anafrodis\xc3\xadacs com per exemple alguns antipsic\xc3\xb2tics._NEWLINE_Existeix el mite urb\xc3\xa0 que l'Ex\xc3\xa8rcit Brit\xc3\xa0nic posava al menjar i en el te dels soldats bromur de potassi pel seu poder sedant (i secund\xc3\xa0riament anafrodis\xc3\xadac) durant la Segona Guerra Mundial. I el mite que tamb\xc3\xa9 era usat a Espanya amb els nois que feien el servei militar. Una creen\xc3\xa7a similar sembla existir als Estats Units amb el nitrat de potassi en el caf\xc3\xa8 de l'ex\xc3\xa8rcit. Tanmateix, totes aquestes subst\xc3\xa0ncies s\xc3\xb3n extremadament perilloses per utilitzar a causa dels seus possibles efectes secundaris."